**Önkormányzat**

**Csánig**

**Cs/27-7/2018.**

**J e g y z ő k ö n y v**

Csánig község Önkormányzatának Képviselő-testülete 2018. június 25-én 17.00 órakor a Faluházban megtartott üléséről.

**Jelen voltak:** Joó Ferenc polgármester, Széles Gábor alpolgármester, Dezső Miklós képviselő, Mészáros Gábor képviselő

**Távolmaradt az ülésről:** Molnárné Szabó Ernesztina képviselő

**Tanácskozási joggal vett részt:** Böröndyné Nagy Anikó aljegyző

**Meghívottak:** Nagy Attiláné településüzemeltetési és beruházási ügyintéző, Finta Brigitta szociális ügyintéző, Gömböcz Róbertné szociális gondozónő, Simon Csaba falugondnok, Csóka Géza pénzügyi ügyintéző

**Lakosság részéről megjelent:** 1 fő

Joó Ferenc polgármester köszöntötte a megjelenteket, megállapította, hogy az 5 képviselőből jelen van 4 fő, az ülés határozatképes, azt megnyitotta.

**Napirendre az alábbi javaslatot tette:**

1. Tájékoztató az idősek helyzetéről
2. Beszámoló a falugondnok munkájáról
3. Az Önkormányzat 2018. évi költségvetéséről szóló önkormányzati rendeletének módosítása
4. Átfogó értékelés a gyermekjóléti és gyermekvédelmi feladatok ellátásáról
5. A településkép védelméről szóló önkormányzati rendelet megalkotására kötött szerződés módosítása

Képviselő-testület a javasolt napirenddel egyhangúlag egyetértett.

Polgármester a napirend tárgyalása előtt beszámolt az átruházott hatáskörben hozott döntésről:

* az alábbi közterület használati engedély kiadása történt meg 2018. június 1-június 30. között: Németh Éva egyéni vállalkozó közterülethasználati díja 30 alkalomra: 8.001,-Ft

Képviselő-testület 4 szavazattal, tartózkodás, ellenszavazat nélkül az alábbi határozatot hozta:

**40/2018. (VI.25.) számú határozat:**

Csánig község Önkormányzatának Képviselő-testülete a két ülés között az átruházott hatáskörben hozott döntésről szóló tájékoztatást elfogadta és tudomásul vette.

**1. Napirend**

Tájékoztató az idősek helyzetéről

**Előadó:** Gömböcz Róbertné szociális gondozónő

Írásos beszámoló a jegyzőkönyv mellékleteként csatolva.

**Gömböcz Róbertné szociális gondozónő:** Tisztelettel köszönti a jelenlévőket. Az írásos tájékoztatót a képviselő-testület tagjai megkapták, az írásos anyagot nem kívánja kiegészíteni. Kérdés esetén nagyon szívesen válaszol.

Kérdés, hozzászólás:

**Joó Ferenc polgármester:** Kéri a tájékoztató elfogadását.

Képviselő-testület 4 szavazattal, tartózkodás, ellenszavazat nélkül az alábbi határozatot hozta:

**41/2018. (VI.25.) számú határozat:**

Csánig község Önkormányzatának Képviselő-testülete az idősek helyzetéről szóló tájékoztatót elfogadja.

**2. Napirend**

Beszámoló a falugondnok munkájáról

**Előadó:** Simon Csaba falugondnok

Írásos beszámoló a jegyzőkönyv mellékleteként csatolva.

**Simon Csaba falugondnok:** Tisztelettel köszönti a képviselőket. Az írásos beszámolót a képviselő-testület tagjai megkapták. Kérdés esetén szívesen válaszol. Kéri a beszámoló elfogadását.

Kérdés, hozzászólás:

**Joó Ferenc polgármester:** Kéri a beszámoló elfogadását.

Képviselő-testület 4 szavazattal, tartózkodás, ellenszavazat nélkül az alábbi határozatot hozta:

**42/2018. (VI.25.) számú határozat:**

Csánig község Önkormányzatának Képviselő-testülete a falugondnok munkájáról szóló beszámolót elfogadja.

**3. Napirend**

Az Önkormányzat 2018. évi költségvetéséről szóló önkormányzati rendeletének módosítása

**Előadó:** Joó Ferenc polgármester

Írásos előterjesztés és a rendelet-tervezet a jegyzőkönyv mellékleteként csatolva.

**Joó Ferenc polgármester:** A képviselő-testület előtt ismert, hogy miért szükséges a költségvetési rendeletet módosítani. Az írásos anyagot a képviselő-testület tagjai megkapták, áttanulmányozták.

Kérdés, hozzászólás nem volt.

Képviselő-testület 4 szavazattal, ellenszavazat, tartózkodás nélkül az alábbi rendeletet alkotta:

Csánig Község Önkormányzata Képviselő-testületének 5/2018.(VI.26.) önkormányzati rendelete az önkormányzat 2018. évi költségvetéséről szóló 1/2018.(II.20.) önkormányzati rendelete módosításáról.

Rendelet a jegyzőkönyvhöz csatolva.

**4. Napirend**

Átfogó értékelés a gyermekjóléti és gyermekvédelmi feladatok ellátásáról

**Előadó:** Finta Brigitta szociális ügyintéző

Írásos előterjesztés, határozati javaslat és a gyermekjóléti és gyermekvédelmi feladatok ellátásáról szóló átfogó értékelés a jegyzőkönyv mellékleteként csatolva.

**Finta Brigitta szociális ügyintéző:** Tisztelettel köszönt mindenkit. Jogszabály írja elő, hogy minden évben az önkormányzatnak értékelni kell a gyermekjóléti és gyermekvédelmi feladatokat. A beszámolót elkészítették, kéri az elfogadását.

Kérdés, hozzászólás:

**Joó Ferenc polgármester:** Kéri a testület döntését.

Képviselő-testület 4 szavazattal, tartózkodás, ellenszavazat nélkül az alábbi határozatot hozta:

**43/2018. (VI.25.) számú határozat:**

Csánig Község Önkormányzatának Képviselő-testülete az önkormányzat gyermekjóléti és gyermekvédelmi feladatainak 2017. évi ellátásáról szóló átfogó értékelést elfogadja.

**Felelős:** dr. Kiss Julianna jegyző

**Határidő:** azonnal

**5. Napirend**

A településkép védelméről szóló önkormányzati rendelet megalkotására kötött szerződés módosítása

**Előadó:** Nagy Attiláné településüzemeltetési és beruházási ügyintéző

Írásos előterjesztés, határozati javaslat és a megbízási szerződés 5. számú módosítása a jegyzőkönyv mellékleteként csatolva.

**Nagy Attiláné településüzemeltetési és beruházási ügyintéző:** Az elmúlt testületi ülésen módosították a szerződés határidejét. Sajnos az egyeztetési eljárásnak kötött a határideje, ezért az egyeztetés elhúzódik. Így ismét szükséges a szerződés határidejét módosítani - figyelembe véve a nyári időszakot is – 2018. október 31-re. Kéri, hogy fogadja el a képviselő-testület a szerződés módosítását.

Kérdés, hozzászólás:

**Joó Ferenc polgármester:** Kéri a testület döntését.

Képviselő-testület 4 szavazattal, tartózkodás, ellenszavazat nélkül az alábbi határozatot hozta:

**44/2018. (VI.25.) számú határozat:**

Csánig Község Önkormányzatának Képviselő-testülete a Településarculati Kézikönyv, és a Településkép védelmi rendelet elkészítésére megkötött Megbízási Szerződés 4. (teljesítési határidő) pontját az alábbiak szerint módosítja:

„ 4. Teljesítési határidő:

1. ütem: A Településarculati Kézikönyv elkészítést követően 2017. december 17.

II. ütem: A Településkép védelmi rendelet elkészítését követően 2018. október 31.”

**Felelős:** Joó Ferenc polgármester  
**Határidő:** azonnal

Miután több napirend nem volt, Joó Ferenc polgármester a megjelenést megköszönte, az ülést

bezárta.

k.m.f

**Joó Ferenc dr. Kiss Julianna**

**polgármester jegyző**